text: Longu í fyrsta minutti vóru okkara menn í vandamiklum álopi, har Magnus kom í góða støðu, men bólturin støkk inn til málmannin. Eitt groft æl beint undan dystarbyrjan gjørdi, at vøllurin var vátur og menn tóktust darvaðir av hesum og tað viðførdi eisini óvanliga nógvar tekniskar feilir í fyrra hálvleiki.
text: #000000
text: Í 4. min. er Andy ígjøgnum, men verjan fær beint út til horna. Í 5. min. legði Sjúrður eina góða sending til Klæmint, men bólturin støkk frá honum inn til málverjan. Løtuna aftaná roynir Karl seg við skoti sum rakar verjuleikara og fer út til horna.
text: #000001
text: AB legði seg á odda í 16 min. Teir fingu eitt fríspark millum miðjuna og sekstan meturin. Løgdu bóltin inn í feltið og umvegis verjuleikara endaði bólturin í høgra borði úti ímóti 16 metrinum. Kristian fór aftaná einum AB leikara, men fekk ikki fatur á bóltinum, sum ístaðin bleiv lagdur innfyri og við nærmaru stong setti Sorin Angel fótin á til 1 – 0.
text: #000002
text: Aftaná málið endaði NSÍ trýst við hornasparki, sum málmaðurin loftar. Í 20. min. høvdu argjamenn aftur vandamikið álop, har bólturin bleiv lagdur innfyri og í aðru atløgu fekk Kristian fatur á bóltinum. Í 22. min. hevði Andy eitt gott skot, sum málmaðurin fekk fingrarnar á og beindi hann út til horna. Í 23. min. brodera okkara menn seg ígjøgnum AB verjuna. Jann Martin blívur púra leysur við málmanninum, men skotið rakar stongina og út til verjuleikara sum ruddar burtur. NSÍ heldur á at trýsta. Í 34. min. fáa vit fríspark, sum bleiv gjørt ímóti Klæmint stutt uttanfyri brotsteigin. Árni tekur frísparkið uppum málið.
text: #000003
text: Í 36. minutti gevur trýstið úrslit. Aftaná gott uppspæl har bólturin ferðaðist úr síðu í síðu, endaði bólturin í høgra borði hjá Jann Martini, sum legði hann flætt tvørturum til Árna, sum langaði hann inn við nærmaru stong í netið og so var støðan 1 – 1.
text: #000004
text: Í 40. minutti dregur Jann Martin ígjøgnum, men kemur at liggja í so langt til høgru fyri málinum og skotið endar hjá málmanninum. Løtuna aftaná hava argjamenn vandamikið álop, har Kristian fær boksað bóltin burtur.
text: #000005
text: Sum heild um fyrra hálvleik tóktist verjuparturin ikki serliga sannførandi – nógvar óneyvar sendingar uttan at menn vóru undir trýsti og til tíðir valdu menn at spæla langt, har ein styttri sending hevði verið skilabetri og málgevandi sendingin manglaði ov ofta í álopspartinum.
text: #000006
text: Stutt inn í seinna hálvleik hevði Sorin vandamikið skot ímóti NSÍ málinum, har bólturin bleiv rættaður av og fór til horna. Í 47. minutti verður fríspark gjørt ímóti Magnusi á teirra hálvu, sum Árni lyfti uppum verjuna, men bólturin endaði hjá málmanninum. Í 54. min. verður fríspark gjørt ímóti Klæmint í vinstra borði. Magnus tekur og málmaðurin boksar burtur. Løtuna aftaná er Andy ígjøgnum í høgru, men verjan fær beint út til horna. Í 56. min. er tað Árni, sum leggur inn til Klæmint, sum ikki fekk veruligt skot á og bólturin endaði hjá málmanninum. Beint aftaná høvdu argjamenn vandamikið skot, sum Jens fekk blokkerað til horna. Í 64. minutti komu argjamenn ígjøgnum, men Jonhard fekk beint bóltin út til horna. Hornasparkið bleiv skallað beint á Kristian. Løtuna aftaná hevur Rógvi Poulsen vandamikið skot, sum Kristian má í fulla longd at taka.
text: #000007
text: Í 69. min. legði AB seg á odda, aftaná gott uppspæl ígjøgnum høgru síðu. Bólturin bleiv spældur tvørturum til Rógva Poulsen, sum langaði hann í netið til 2 -1.
text: #000008
text: Í 75. minutti hava argjamenn skallara beint framvið málinum. Í 76. minutti spælir Jann Martin hegnisliga Árna leysan á vonginum, men málmaður tveitir seg og fær innleggið. Í 81. minutti spælir Karl Jonnhard leysan í høgru síðu. Innleggið kom til Klæmint, sum í góðari støðu skeyt omanfyri. I 83. minutti vinnur Jann Martin, sum spældi ein góðan dyst í dag, sær eitt horna, sum onki spyrst burturúr. Í 87. minutti hava argjamenn fríspark stutt uttanfyri brotsteigin, sum blívur skotið framvið. Í 88. minutti hava vit bóltin í málinum, men dømt bleiv fyri rangstøðu. Tað var annars Karl sum skeyt eitt skot, sum málmaðurin bjargaði í fyrstu atløgu, men Klæmint fylgdi upp og setti hann inn. Í 94. minutti er Karl ígjøgnum, aftaná gott samanspæl ímillum Jann Martin og Klæmint, men málmaðurin stórbjargar út til horna.
text: #000010
text: Karl legði hornasparkið høgt og væl innfyri málið og handaru megin er Klæmint hægstur og stýrir bóltinum í netið til endaliga úrslitið 3 – 2.
text: #000011
text: So skjótt argjamenn góvu bóltin uppaftur bleiv dysturin avblástur.
text: #000012
text: NSÍ hevur skrivað undir ein eitt-ára sáttmála við 32-ára gamla Helga L. Petersen úr Rituvík. Felagið fegnast um at hava fingið knýtt Helga at hópinum. Við sínum drúgvu royndum kemur hann ivaleyst at fáa stóran týdning fyri hópin bæði á vøllinum og uttanfyri. Helgi hevur vanliga leikt sum álopssinnaður miðvallarleikari. Sambært hevur Helgi spælt...
text: #000021
text: Hóskvøldið er aftur spurnarkapping á skránni í Løkshøll í Runavík. Seinasta hóskvøld svaraðu bygdirnar Æðuvík og Saltangará seg víðari til stóru finaluna 26. apríl. Talan var um eitt sera væl eydnað og undirhaldandi kvøld, samansett av spurnarkapping, tónleiki, samrøðum og so sjálvandi góðum undirhaldi. Áskoðarafjøldin fór væl nøgd til húsa hetta kvøldið. Nú hóskvøldið, 19....
text: #000024
text: Hópin av dystum hava verið við Løkin hetta vikuskiftið, men nú nærkast løtan, sum vit so mong hava bíðað eftir. Vodafoneliðini hjá NSÍ og EB/Streymi bresta saman í góðveðrinum við Løkin nú kl. 17.30. Talan er um týðandi landskappingardyst, sum samstundis er steypadystur. Komið øll á stevnudyst!
text: #000026
text: Kunning í samband við venjing hjá NSÍ
text: #000028
text: Sum øllum kunnugt so liggur allur fótbóltur í “pausu” í løtuni, og ongar venjingar eru í felaginum. Løgmaður hevur í dag melda út at soleiðis verður tað til annan páskadag, og tá verður ein nýggj støða tikin. Hettar tilmælið fer NSÍ at fylgja, og koma so ongar felagsvenjingar at verða á vøllinum við Løkin í...
text: #000029
text: Leygardagin 29 september kl 18.00 skipar ungdómsnevndin fyri veitslu fyri yngru leikararnar hjá felagnum í kantinuni í skúlanum við Løkin í Runavík. Veitslan er fyri øllum gentum og dreingjum, frá U-8 til og við U-14 og liðvenjarum hjá hesum leikarum. À skránni er: Matur og drekka Tónleikur við Òvita Blues Band Dansur Undirhald Smákappingar Effoleikanir hjá...
text: #000031
text: NSÍ trekti HB í kappingini um Løgmansteypið, dysturin er 10 apríl.
text: #000032
text: Lutakast var í gjár um kappingina um Løgmanssteypið. Lutakastið endaði við at NSÍ skal møta HB í Gundadali. Dysturin eigur at verða leiktur 10 apríl, og ikki 22 apríl sum bleiv sagt í KVF mánakvøldið. Í løtuni er to ikki avgjørt hvussu dytirnir verða leiktir tann 10 apríl tí B36 hevur eisini heimadyst sama dagin....
text: #000033